ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป (ประเทศไทย) 
15 ธ.ค. 2558

แนวโน้มภาคบ่าย: ปรับขึ้นจำกัด
ตลาดหุ้นไทยเช้านี้ดีดตัวสูงขึ้น หลังกลุ่มสื่อสาร Rebound จากการเริ่มเปิดประมูลใบอนุญาต 4G บนคลื่น 900 MHz ในวันนี้ ขณะเริ่มเห็นแรงซื้อกลับของสถาบันมากขึ้นวานนี้ แต่ยังต้องรอลุ้นผลการประมูลใบอนุญาต 4G ซึ่งหากการประมูลยังยืดเยื้อจะส่งผลเชิงลบต่อราคาพื้นฐานในกลุ่มสื่อสาร (เฉพาะผู้ให้บริการโทรศัพท์เคลื่อนที่) จากต้นทุนในการลงทุนที่เพิ่มขึ้น
มอง SET บ่ายนี้ การปรับขึ้นยังจำกัด หลังมองส่วนหนึ่งนักลงทุนน่ารอผลการประชุมเฟดก่อนที่จะทราบผลในคืนวันพรุ่งนี้ มองกรอบบ่ายนี้ที่ 1,275-1,295 จุด
กลยุทธ์ระยะสั้นรอผลการประชุมเฟดก่อน ขณะระยะยาวน่าทยอยซื้อช่วงอ่อนตัว หลังคาดว่าสถาบันน่าจะเริ่มทยอยซื้อสะสม ขณะตลาดส่วนหนึ่งรับข่าวการขึ้นอัตราดอกเบี้ยของเฟดในระดับหนึ่งแล้ว 
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,286.76 จุด เปลี่ยนแปลง +19.15 จุด มูลค่าการซื้อขาย 24,063 ล้านบาท
ดีดตัวแรงตั้งแต่เปิดตลาด จนแท่งเทียนส่งเกิดรูปแบบ Island Reversal พร้อมสัญญาณหนุนจากเครื่องมือ ดูมีแรงส่งสำหรับช่วงบ่ายให้เดินหน้าต่อได้ อย่างไรก็ตามควรระวังแรงขายเมื่อเข้าใกล้ 1,300 จุด อ่อนตัวรอรับใหม่ที่ 1,280 จุด
 
TPIPL/2.12
สร้างฐานอยู่ 3-4 วันก็ยกตัวขึ้นมาได้ด้วย Volume หนาแน่น พร้อมสัญญาณซื้อจากเครื่องมือระยะสั้น “เก็งกำไร” แนวรับ 2.06 บาท แนวต้าน 2.20 บาท Cut loss 2.00 บาท
 
CSS/3.88
คาดได้เวลารีบาวด์หลังเกิดสัญญาณซื้อใน Modified Stochastic ที่จมดิ่งอยู่ในเขต Oversold มาเป็นเวลานาน “เก็งกำไร” แนวรับ 3.80 บาท แนวต้าน 4.10 บาท Cut loss 3.74 บาท
 
BTS/8.85
เริ่มยกตัวขึ้นพร้อมการฟื้นตัวจากเครื่องมือตัวหลักๆ คาดได้เวลารีบาวด์ เป้าหมายระยะสั้นที่ EMA-10 วัน “เก็งกำไร”แนวรับ 8.75 บาท แนวต้าน 9.10 บาท Cut loss 8.80 บาท
 
ตลาดอนุพันธ์
กลยุทธ์
S50Z15/820.20
Long ตอนเช้ายังไม่ได้ รอเปิดอีกครั้งที่ 815 จุด เป้าหมายทำกำไร 822 จุด ตัดขาดทุนหากหลุด 813 จุด
 
KBANKZ15/153.75
Short ที่เปิดไว้ 152.40 บาท ถือต่อถ้าไม่ผ่าน 155 บาท รอทำกำไร 148 บาท
 
GFZ15/18,300
Short ตอนเช้ายังไม่ได้ รอเปิดอีกครั้งที่ 18,350 บาท เป้าหมายทำกำไร 18,200 บาท ตัดขาดทุนเหนือ 18,400 บาท
 
BRZ15/1,357
Short ตอนเช้ายังไม่ได้ รอเปิดอีกครั้งที่ 1,365 บาท เป้าหมายทำกำไร 1,330 บาท ตัดขาดทุนเหนือ 1,380 บาท
 
USDZ15/36.14
Long ตอนเช้ายังไม่ได้ รอเปิดอีกครั้งที่ 36.10 บาท เป้าหมายทำกำไร 36.18 บาท ตัดขาดทุนหากหลุด 36.07 บาท
 
อนุพันธ์เด่นเชิงเทคนิค
S50Z15 / ราคาปิด 820.20 จุด เปลี่ยนแปลง +8.50 จุด
กราฟ 10 นาที ปรับตัวขึ้นแรง โดยที่ MACD เลี้ยงตัวอยู่บนเส้น Signal Line ได้ต่อเนื่อง ระยะสั้นอยู่ในรอบของการรีบาวด์ รอรับเมื่ออ่อนตัว ตราบที่ไม่หลุด 812 จุด รับ 818, 815 จุด ต้าน 825, 828 จุด